Diari Oficial de la Generalitat Valenciana


Sumari del DOGV 6290, del 16-06-2010 (2010/6364)

RESOLUCIÓ de 26 d'abril de 2010, de la Direcció General d'Energia, per la qual s'atorga a l'empresa Red Eléctrica de España, SA, l'autorització administrativa per a la repotenciació de la línia elèctrica d'alta tensió aeriosubterrània a 220 kV, doble circuit, de la línia aèria a 132 kV, doble circuit, ST Catadau-ST Villanueva, als termes municipals de Catadau, Carlet, Tous, Guadassuar, Alzira, Antella, Gavarda, Alcàntera de Xúquer, Beneixida i Villanueva de Castellón, a la província de València, s'aprova el projecte d'execució i es declara, en concret, la seua utilitat pública. Expedient número ATLINE/2008/1234/46.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6290

Data del DOGV
:   16-06-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/6364


Data del document
:   26-04-2010

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 26 d'abril de 2010, de la Direcció General d'Energia, per la qual s'atorga a l'empresa Red Eléctrica de España, SA, l'autorització administrativa per a la repotenciació de la línia elèctrica d'alta tensió aeriosubterrània a 220 kV, doble circuit, de la línia aèria a 132 kV, doble circuit, ST Catadau-ST Villanueva, als termes municipals de Catadau, Carlet, Tous, Guadassuar, Alzira, Antella, Gavarda, Alcàntera de Xúquer, Beneixida i Villanueva de Castellón, a la província de València, s'aprova el projecte d'execució i es declara, en concret, la seua utilitat pública. Expedient número ATLINE/2008/1234/46. [2010/6364]
Vist l'expedient amb referència ATLINE/2008/1234/46 incoat pel Servici Territorial d'Energia de València, a instàncies de Red Eléctrica de España, SA, amb domicili als efectes de notificacions al passeig Conde de los Gaitanes, 177, 28668 Alcobendas, Madrid, relatiu a la sol·licitud de 15 de desembre de 2008 sobre l'autorització administrativa, l'aprovació del projecte d'execució, i la declaració, en concret, d'utilitat pública, per a la repotenciació de la línia elèctrica d'alta tensió aeriosubterrània a 220 kV, doble circuit, de la línia aèria a 132 kV, doble circuit, ST Catadau-ST Villanueva, als termes municipals de Catadau, Carlet, Tous, Guadassuar, Alzira, Antella, Gavarda, Alcàntera de Xúquer, Beneixida i Villanueva de Castellón, a la província de València.
A la mencionada petició s'acompanya projecte d'execució firmat per tècnic competent i visat pel col·legi oficial corresponent amb data 16 de gener de 2008.
Vist que de conformitat amb el que preveu l'article 3.3, apartat c, de la Llei 54/1997, de 27 de novembre, del Sector Elèctric, després de la nova redacció donada per la Llei 17/2007, de 4 de juliol, en relació amb el que disposa l'article 36.3 de l'esmentada llei, va ser sol·licitat per esta Direcció General a la Direcció General de Política Energètica i Mines del Ministeri d'Indústria, Turisme i Comerç, l'informe pertinent a fi de consignar les possibles afectacions de la projectada instal·lació als plans de desenvolupament de la xarxa, a la gestió tècnica del sistema i al règim econòmic regulat en la vigent normativa elèctrica.
A este efecte, amb data 24 de juny de 2009 consta informe favorable emés per la Direcció General de Política Energètica i Mines del Ministeri d'Indústria, Turisme i Comerç, per a l'autorització administrativa i l'aprovació del projecte d'execució de la repotenciació de la línia a 132 kV, doble circuit, ST Catadau-ST Villanueva per mitjà del canvi de tensió de 132 a 220 kV, que està inclosa en la planificació dels sectors de gas i electricitat -Revisió 2008-2016-, considerant que es tracta d'una instal·lació de transport secundari de titularitat del Gestor de la Xarxa de Transport.
Vist que es va realitzar la informació pública de la mencionada sol·licitud als efectes previstos en la Llei 54/1997, de 27 de novembre, del Sector Elèctric, i en l'article 9 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i s'ha realitzat la publicació en el Diari Oficial de la Comunitat Valenciana del dia 5 de gener de 2010, en el Butlletí Oficial de la Província de València de 27 de novembre de 2009, i en el diari ABC de 17 de desembre de 2009, així com en el tauler d'anuncis dels ajuntaments afectats.
D'acord amb la documentació que es troba en l'expedient, no s'han presentat al·legacions a la mencionada sol·licitud dins del termini establit reglamentàriament.
Vist que segons el Decret 88/2005, de 29 d'abril, abans referit, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va traslladar als ajuntaments que es mencionen a continuació, la separata del projecte de la instal·lació sol·licitada, per afectar béns, instal·lacions, obres o servicis, centres o zones dependents d'eixes administracions, als efectes de donar la conformitat o oposició, i va sol·licitar simultàniament a l'autoritat urbanística municipal informe sobre la seua adaptació al planejament urbanístic que siga d'aplicació d'acord amb el que preveu l'article 75 de la Llei 16/2003, modificat per l'article 72 de la Llei 16/2008, de Mesures Fiscals, de Gestió Administrativa i Financera, i d'Organització de la Generalitat.
- Ajuntament de Catadau, sense que figure en l'expedient contestació a este efecte.
- Ajuntament de Carlet, informa favorablement la instal·lació sol·licitada.
- Ajuntament de Tous, sense que figure en l'expedient contestació a este efecte.
- Ajuntament de Guadassuar, manifesta que la instal·lació transcorre per camins en sòl no urbanitzable, sense que s'haja aportat les llicències necessàries per a l'execució d'estes en el mencionat tipus de sòl, i ha de justificar el titular de les instal·lacions l'obtenció de llicències. Que d'altra banda, la repotenciació complix amb la normativa vigent, i totes les especificacions tècniques proposades són vàlides per a l'execució.
- Ajuntament d'Alzira, manifesta que l'aplicació directa de la normativa urbanística municipal impossibilitaria l'autorització, però que no obstant això, la línia ja existix i el traçat es troba previst en els plans del pla general, i coincidix amb el sol·licitat ara, per la qual cosa es considera que no es tracta d'una nova instal·lació i no hi ha objeccions per a l'autorització.
- Ajuntament d'Antella, indica en el seu informe que en relació amb les normes subsidiàries el traçat discorre per sòl no urbanitzable de protecció agrícola, de protecció de llits públics i protegit forestal, i pel que fa al futur pla d'ordenació, pendent d'aprovació definitiva, el traçat travessa el sector 4, de sòl urbanitzable, i hi ha prevista una franja de reserva per al perímetre de protecció de la línia elèctrica ja existent, a més d'altres zones de sòl no urbanitzable.
- Ajuntament de Gavarda, sense que figure en l'expedient contestació a este efecte.
- Ajuntament d'Alcàntera de Xúquer, ha manifestat en el seu informe que es tracta d'una instal·lació existent que es pretén repotenciar, per la qual cosa dóna la conformitat a esta, i s'ha de sol·licitar la corresponent llicència municipal.
- Ajuntament de Beneixida, sense que figure en l'expedient contestació a este efecte.
- Ajuntament de Villanueva de Castellón, sense que figure en l'expedient contestació a este efecte.
Traslladats els informes contestats a l'empresa sol·licitant, manifesta la seua conformitat amb estos.
Vist que de conformitat amb el mencionat Decret 88/2005, es va traslladar la separata corresponent perquè donaren la seua conformitat o oposició i, si és el cas, les condicions tècniques procedents a l'autorització sol·licitada, als diferents organismes afectats per la instal·lació, concretament a:
- Red Eléctrica de España, SA, comunica que l'encreuament projectat amb la línia a 400 kV Beneixama-Catadau en el tram 410-411 del terme de Gavarda, és reglamentari.
- Telefónica de España, SA, informa que sobre la instal·lació sol·licitada, no s'oposen objeccions a l'execució dels treballs, per haver-se projectat de conformitat amb el vigent Reglament d'Instal·lacions Elèctriques, amb les condicions genèriques que el mencionat informe conté.
- Confederació Hidrogràfica del Xúquer, remet informe favorable per als encreuaments de la instal·lació projectada, amb les condicions particulars i generals que este conté.
- Séquia Reial del Xúquer, va sol·licitar documentació complementària que, presentada per l'empresa sol·licitant va ser remesa al referit organisme, sense que conste en l'expedient manifestació posterior respecte d'això.
- Consta en la documentació de l'expedient, informe d'Iberdrola Distribución Eléctrica, SAU, respecte dels encreuaments amb les línies elèctriques de la seua propietat, i comunica la seua conformitat amb l'execució de la instal·lació.
Els mencionats escrits es van traslladar a l'empresa peticionària, i manifesta la seua conformitat amb el contingut d'estos.
No figura en l'expedient la remissió dels informes sol·licitats pel Servici Territorial d'Energia als organismes següents:
- Séquia Reial d'Escalona.
- Conselleria de Medi Ambient, Aigua, Urbanisme i Habitatge. Servici de Camins Ramaders.
- Conselleria de Medi Ambient, Aigua, Urbanisme i Habitatge. Servici de Boscos d'Utilitat Pública.
- Ministeri de Foment. Demarcació de Carreteres de l'Estat.
- Diputació de València.
Vist que la repotenciació de la línia elèctrica sol·licitada constituïx una modificació de la línia existent a 132 kV, doble circuit, ST Catadau-ST Villanueva, manté el traçat de la línia actual i aprofita el corredor elèctric ja existent, i que la declaració d'utilitat pública, de conformitat amb la sol·licitud presentada, ho és, en concret, per a l'ocupació temporal d'aquelles parcel·les afectades pels accessos a la instal·lació que no es troben gravades actualment per la servitud de pas d'energia elèctrica existent, així com d'aquelles altres finques que, encara suportant-la, serà necessària la seua ocupació per a realitzar els treballs necessaris per a la repotenciació projectada.
Vist que consta en l'expedient la Resolució de 21 de novembre de 2007, de la Direcció General de Gestió del Medi Natural, de la Conselleria de Medi Ambient, Aigua, Urbanisme i Habitatge, davant de la consulta efectuada a este respecte, per mitjà de la qual es considera que el projecte proposat, consistent en repotenciar la línia ST Catadau-ST Villanueva de Castellón als efectes d'augmentar la tensió a 220 kV i augmentar el nombre de circuits a dos dúplex, es considera que no està sotmés a avaluació d'impacte ambiental.
Vist que d'acord amb la sol·licitud i el projecte d'execució presentats, la finalitat que es perseguix amb la instal·lació sol·licitada és l'alimentació a la tensió de 220 kV com a conseqüència del fort desenvolupament urbanístic i empresarial a la província de València, a fi de garantir la millora de la qualitat i capacitat del subministrament elèctric en la zona geogràfica.
Vist que el projecte presenta un traçat plenament concretat, té entre la documentació els plans pertinents a escala adequada, està prou detallat i conté una relació concreta i individualitzada dels béns i dels drets afectats.
Vist que el Servici Territorial d'Energia de València, encarregat de la instrucció de l'expedient ha informat favorablement la sol·licitud.
Atés que el projecte reunix una definició i concreció de les característiques tècniques i de traçat que garantixen la major seguretat i millor funcionalitat de la línia elèctrica, i estos són els paràmetres que condicionen i obliguen principalment a adoptar un traçat, amb independència de les afectacions que a tercers puguen representar i això sense perjuí d'indemnitzar adequadament estes.
Atés que el títol VI de la Llei 54/1997, de 27 de novembre, del Sector Elèctric, establix que les autoritzacions d'instal·lacions d'energia elèctrica seran atorgades per l'administració, sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.
Atés que la sol·licitud ha complit els requisits que establix la Llei 54/1997, de 27 de novembre, del Sector Elèctric, el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica i el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.
Atés que d'acord amb el que establix l'article 3.3.c) de la Llei 54/1997, modificada per la Llei 17/2007, de 4 de juliol, correspon a les comunitats autònomes autoritzar les instal·lacions elèctriques de transport secundari i distribució que no excedisquen de l'àmbit territorial de la comunitat autònoma.
Atés la Direcció General d'Energia competent per a la resolució d'este expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.
Esta Direcció General d'Energia resol:
Primer
Autoritzar administrativament a l'empresa Red Eléctrica de España, SA, la repotenciació de la línia elèctrica d'alta tensió aeriosubterrània a 220 kV, doble circuit, de la línia aèria a 132 kV, doble circuit, ST Catadau-ST Villanueva, als termes municipals de Catadau, Carlet, Tous, Guadassuar, Alzira, Antella, Gavarda, Alcàntera de Xúquer, Beneixida i Villanueva de Castellón, a la província de València i les característiques principals de la qual són les següents:
- Tensió nominal: 220 kV (1ª categoria).
- Potència màxima que s'ha de transportar: 437 MVA.
- Nombre de circuits: dos.
- Nombre de conductors per fase: dos.
- Tipologia constructiva:
1) Tram subterrani:
a) Inici de la línia: subestació transformadora ST Catadau.
Final de la línia: suport núm. 1 de la línia ST Catadau-ST Villanueva.
b) Inici de la línia: suport núm. 74 de la línia ST Catadau-ST Villanueva.
Final de la línia: subestació transformadora ST Villanueva.
· Conductors: constarà d'un circuit trifàsic els conductors del qual seran d'aïllament sec, tipus XLPE, amb secció de 2000 mm²-coure, que treballa a tensió de 127/220 kV.
· Disposa d'un cable de comunicacions per fibra òptica, amb coberta OSGZ1-16/0. Els terminals unipolars són del tipus exterior, excepció feta dels de la línia a la ST Villanueva, que són d'interior, i les seues característiques respectives són aïllador compòsit per als primers i hexafluorur de sofre (SF6) per als d'interior.
· En el suport de pas a subterrani s'instal·larà un parallamps d'òxid metàl·lic (sense explosors per fase de 220 kV).
· Longitud: 660 m.
2) Tram aeri:
· Origen de la línia: suport núm. 1 de la línia ST Catadau-ST Villanueva.
· Final de la línia: suport núm. 74 de la línia ST Catadau-ST Villanueva.
· Conductors: cable d'alumini-acer, tipus dúplex Hawk (LA-280), de secció total 281,1 mm² i dos conductors per fase.
Cables de terra-fibra òptica: en tota la longitud porta dos cables de terra, tipus OPGW-15-80 d'acer galvanitzat, amb secció total 118,3 mm².
· Aïllament: de material compòsit, tipus U120AAR220+AR i C4OGL220 (compressió) de longitud total 2300 mm i 2400 mm. Les cadenes d'amarrament es componen d'aïlladors de material compòsit tipus U120AB220+AR.
· Suports: metàl·lics de perfils angulars de costats iguals galvanitzats en calent i acer, de qualitats S355J2G3 i S275JR, organitzats en forma de gelosia senzilla, de base quadrada i forma troncopiramidal des de la base al braç inferior, prismàtica des d'este al superior i un castellet en la part superior per al cable de terra.
La configuració dels suports, tant de suspensió, com d'ancoratge, en la seua configuració i reforços, estan definits, finalment, per la funció d'alineació o suspensió corresponent.
· Preses de terra:
Verificació de les existents, i procedix executar per mitjà de sistema mixt de piques i anelles en les que puga resultar necessari.
· Fonamentació:
Per mitjà de massissos de formigó en massa «pota d'elefant», troncocònics, es realitzaran els reforços necessaris donats els nous esforços a què estan sotmesos com a conseqüència dels canvis previstos.
D'acord amb el projecte, els números de sèrie i la identificació dels suports corresponents al tram aeri són els següents:

\* \* \* \* \*

- Longitud: 25.175 m.
- Longitud total de la repotenciació: 25.835 m.
- Pressupost total: 6.243.798,04 euros.
Segon
Aprovar el projecte d'execució referit a la modificació autoritzada en el punt primer d'esta resolució, firmat per tècnic competent i visat en el col·legi oficial corresponent en data 16 de gener de 2008, i sotmetre'l a les condicions següents:
1. La instal·lació haurà de realitzar-se d'acord amb el projecte presentat.
2. El termini d'execució de la instal·lació serà de sis mesos comptadors a partir de l'ocupació real de les finques afectades. No obstant això, amb anterioritat a la finalització del dit termini, Red Eléctrica de España, SA, podrà sol·licitar una ampliació d'este per mitjà de sol·licitud motivada davant d'esta Direcció General d'Energia.
3. El titular donarà compte de l'acabament de les obres al Servici Territorial d'Energia de València als efectes de la sol·licitud d'autorització d'explotació, a la qual s'acompanyarà d'un certificat de direcció i final d'obra subscrit per tècnic facultatiu competent, que acredite que està d'acord amb els reglaments tècnics en la matèria, segons s'establix en la normativa vigent per als projectes d'instal·lacions elèctriques i igualment respecte a l'autorització administrativa i el projecte d'execució aprovat.
4. L'administració deixarà sense efecte esta resolució en qualsevol moment en què observe l'incompliment de les condicions imposades en esta.
5. Esta resolució s'atorga sense perjuí de les concessions i autoritzacions que siguen necessàries, d'acord amb altres disposicions que resulten aplicables i en especial les relatives a l'ordenació del territori i al medi ambient.
Tercer
Declarar, en concret, la utilitat pública dels trams de la línia elèctrica autoritzada en el punt primer d'esta resolució, la qual cosa porta implícita la necessitat d'ocupació dels béns i dels drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreta en una afectació a les finques particulars, incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.
Quart
Publicar i notificar esta resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, significant-se que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació d'esta resolució als titulars desconeguts o amb domicili ignorat o a aquells en què s'ha intentat la notificació i no s'ha pogut realitzar.
Contra esta resolució, que no posa fi a la via administrativa, podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.
València, 26 d'abril de 2010.- El director general d'Energia: Antonio Cejalvo Lapeña.